Hindou Oumarou Ibrahim ni mwanaharakati wa mazingira wa Chad na mwanajiografia. Yeye ni Mratibu wa chama cha wanawake wa Peul na Watu Wanaojiendesha Chad (AFPAT) na aliwahi kuwa mkurugenzi mwenza wa banda la Mpango wa Watu wa Kiasili kutoka COP21, COP22 na COP23 . Ibrahim ni mwanaharakati wa mazingira anayefanya kazi kwa niaba ya watu wake, Mbororo nchini Chad . Alisoma kwenye mji mkuu wa Chad wa N'Djamena na alitumia likizo yake na watu asilia wa Mbororo, ambao ni wakulima wa kuhamahama, na kuchunga ng'ombe. Wakati wa masomo yake, alizijua njia alizobaguliwa kama mwanamke wa kiasili na pia njia ambazo wenzao wa Mbororo walitengwa na fursa za elimu alizopata. Hivyo mwaka 1999, alianzisha Chama cha Wanawake wa asili wa Peul na Watu wa Chad (AFPAT), shirika la kijamii lililolenga kukuza haki za wasichana na wanawake katika jamii ya Mbororo na kuhamasisha uongozi na utetezi katika ulinzi wa mazingira. Shirika lilipata leseni yake ya uendeshaji mwaka 2005 na tangu wakati huo limeshiriki kwenye mazungumzo ya Kimataifa kuhusu hali ya hewa, maendeleo endelevu, na ulinzi wa mazingira.